《赠郑山人》
明代·王世贞

田父归来畏争席，生不能学天目徐卿，典衣沽酒长醉客，弇园目水一拳石。

又不能学太湖三万六千顷，洞庭七十二峰，粘天插天碧。

郑子移家西洞庭，雅与徐卿称莫逆。人生获此二绝良以快，忽复担簦剥啄破我衡门色。

汝既不愿作万户侯，又何必要识韩荆州。牛腰一束尽行卷，快语自足夸千秋。

男儿脚底路何限，内则五岳外十洲。郑子黑髭须，其根雪千茎。

饮酒不三目，盎然双颊赪。口如崩峡江涛倾，𠹖然一笑谓我胜徐卿。

谓胜徐卿已非偶，复谓弇园自佳岂复须洞庭。亦知前言戏我耳，君不读蒙庄子，斥鴳抢榆大鹏九万里，逍遥之游竟如此。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。